บิ๊กตู่ สั่งกลาง ครม.เคลียร์ปัญหาด่วน
อ่วมราคายางดิ่งสุดรอบ 34 เดือน แก้น้ำมันปาล์มตกต่ำไม่คืบหน้า,นายพุทธิพงษ์ ปุณณกันต์ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ได้สั่งการให้กระทรวงเกษตรและสหกรณ์เร่งแก้ไขปัญหาราคายางพาราตกต่ำ แต่ยังมีระดับราคาที่ไม่น่าพอใจ โดยให้กระทรวงเกษตรฯหาแนวทางและมาตรการเร่งด่วนเพื่อแก้ไขปัญหาราคายางพารากลับมาเสนอภายใน 7 วัน เช่น การสนับสนุนต้นทุนการผลิต การรับซื้อน้ำยางสดในราคาประกัน การแปรรูปยางพาราเป็นสินค้า เช่น ที่นอนยางพารา รวมทั้งมาตรการเดิมที่ให้หน่วยราชการนำยางพาราไปใช้ทำถนนและอื่นๆ จากนั้นจะเร่งประชาสัมพันธ์ให้เกษตรกรชาวสวนยางรับทราบแนวทางแก้ไขปัญหาดังกล่าว เชื่อว่าจะช่วยกระตุ้นให้ราคายางพาราดีกว่าเดิม,คณะรัฐมนตรี (ครม.) ยังได้มีมติเห็นชอบแนวทางการแก้ไขปัญหาราคาปาล์มน้ำมันตกต่ำอย่างเร่งด่วน หลังจากที่มาตรการเดิมคือ โครงการเร่งรัดส่งออกน้ำมันปาล์มดิบ 300,000 ตัน ระยะเวลา 5 เดือน งบประมาณ 525 ล้านบาท ได้สิ้นสุดโครงการไปเมื่อเดือน ต.ค.2561 โดยยังไม่ได้ดำเนินการ เนื่องจากยังอยู่ในขั้นตอนเสนอขออนุมัติงบประมาณ จึงจะดำเนินการมาตรการใหม่ โดยให้กระทรวงพลังงานนำน้ำมันปาล์มดิบไปใช้ในการผลิตกระแสไฟฟ้าในโรงไฟฟ้าที่มีศักยภาพ 160,000 ตัน วงเงิน 525 ล้านบาท รวมทั้งขยายระยะเวลาโครงการเร่งรัดส่งออกน้ำมันปาล์มดิบออกไปอีก 6 เดือน สิ้นสุดเดือน พ.ค.2562 โดยจะเร่งเจรจาส่งออกน้ำมันปาล์มดิบกับประเทศสเปนที่ได้แสดงความสนใจนำเข้าน้ำมันปาล์มดิบจากประเทศไทยให้แล้วเสร็จภายใน 2 เดือน,นอกจากนี้ยังมีมาตรการเพิ่มปริมาณการใช้น้ำมันปาล์มดิบเป็นเชื้อเพลิงสำหรับรถยนต์ โดยเห็นชอบให้เพิ่มสัดส่วนการใช้ไบโอดีเซล (บี 7) จาก 6.5-7.0% เพิ่มเป็น 6.8-7.0% จะส่งผลให้เพิ่มปริมาณการใช้น้ำมันปาล์มดิบได้อีกปีละ 80,000 ตัน พร้อมให้หาแนวทางส่งเสริมและมาตรการจูงใจให้มีการใช้น้ำมันดีเซลหมุนเร็วบี 20 ในรถบรรทุกและรถยนต์ขนาดเล็ก จากปัจจุบันตั้งเป้าไว้ที่ 10 ล้านลิตรต่อวัน แต่ใช้จริงแค่ 4 ล้านลิตรต่อวัน โดยคาดว่ามาตรการที่จะดำเนินการอย่างเร่งด่วนนี้จะช่วยแก้ไขปัญหาน้ำมันปาล์มดิบล้นสต๊อก และทำให้ราคาผลปาล์มดิบปรับขึ้นมาได้จากปัจจุบันอยู่ที่กิโลกรัม (กก.) ละ 2.60 บาท ปรับขึ้นมาเป็น กก.ละ 3.10 บาท ภายในระยะเวลาสั้นๆนี้,ผู้สื่อข่าวรายงานว่า สถานการณ์ราคายางพาราวานนี้ (13 พ.ย.) ราคา น้ำยางสดอยู่ที่ กก.ละ 37.50 บาท ราคายางแผ่นดิบ กก.ละ 36.70 บาท ซึ่งเป็นราคาที่ต่ำที่สุดนับตั้งแต่เดือน ม.ค. 2559 หรือต่ำสุดในรอบ 34 เดือน.
นายพุทธิพงษ์ ปุณณกันต์ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ได้สั่งการให้กระทรวงเกษตรและสหกรณ์เร่งแก้ไขปัญหาราคายางพาราตกต่ำ
พุทธิพงษ์ ปุณณกันต์,ราคายาง,น้ำมันปาล์ม,ประยุทธ์ จันทร์โอชา,ส่งออก